ह्यूस्टन: अमेरिका में गणेश भगवान वाले एक विज्ञापन पर इतना बवाल मचा कि राष्ट्रपति डोनाल्ड ट्रंप की पार्टी को माफी मांगनी पड़ गई। रिपब्लिकन पार्टी ने अखबार में दिए गए उस विज्ञापन को लेकर हिंदुओं से माफी मांगी है जिसमें अल्पसंख्यक समुदाय के मतदाताओं को लुभाने के लिए टेक्सास में विज्ञापन में भगवान गणेश की तस्वीर का इस्तेमाल किया गया था। रिपब्लिकन पार्टी के इस विज्ञापन पर अमेरिकी हिंदुओं ने तीखी प्रतिक्रिया जताई और इसे अपमानजनक करार दिया। इसके बाद रिपब्लिकन पार्टी को माफी मांगनी पड़ी।